CELEX: 42012D0494
Language: sl
Date: 2012-03-23 00:00:00
Title: 2012/494/EU: Sklep predstavnikov vlad držav članic, ki so se sestali v okviru Sveta z dne 23. marca 2012 o pooblastilu za začetek pogajanj o mednarodnem sporazumu o ustanovitvi Fundacije EU-LAK kot mednarodne organizacije

6.9.2012   
            
            
               SL
            
            
               Uradni list Evropske unije
            
            
               L 240/2
            
         SKLEP PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA
   z dne 23. marca 2012
   o pooblastilu za začetek pogajanj o mednarodnem sporazumu o ustanovitvi Fundacije EU-LAK kot mednarodne organizacije
   (2012/494/EU)
   PREDSTAVNIKI VLAD DRŽAV ČLANIC, KI SO SE SESTALI V OKVIRU SVETA, SO –
   ob upoštevanju priporočila Evropske komisije,
   ob upoštevanju naslednjega:
   
               (1)
            
            
               Začeti bi se morala pogajanja z namenom sklenitve Mednarodnega sporazuma o ustanovitvi Fundacije EU-LAK kot mednarodne organizacije med Evropsko unijo in njenimi državami članicami ter latinskoameriškimi in karibskimi državami (v nadaljnjem besedilu: Sporazum).
            
         
               (2)
            
            
               Komisijo bi bilo treba na podlagi sklepa Sveta pooblastiti, da se pogaja o določbah Sporazuma, ki spadajo v pristojnost Evropske unije,
            
         
               (3)
            
            
               Komisija bi morala biti tudi pooblaščena, da se v imenu držav članic pogaja o določbah Sporazuma, ki spadajo v pristojnost držav članic –
            
         SPREJELI NASLEDNJI SKLEP:
   Člen 1
   Komisijo se pooblasti, da začne pogajanja o Mednarodnem o ustanovitvi Fundacije EU-LAK kot mednarodne organizacije sporazumu med Evropsko unijo in njenimi državami članicami ter latinskoameriškimi in karibskimi državami (v nadaljnjem besedilu: Sporazum).
   Člen 2
   1.   Komisija je pooblaščena, da se v imenu držav članic Evropske unije pogaja o določbah Sporazuma, ki spadajo v pristojnost držav članic.
   2.   Predstavnik države članice, ki predseduje Svetu lahko spremlja Komisijo pri pogajanjih.
   Člen 3
   Pogajanja potekajo na podlagi pogajalskih smernic iz dodatka k Sklepu Sveta 2012/493/EU z dne 23. marca 2012 o pooblastilu za začetek pogajanj o Mednarodnem sporazumu o ustanovitvi Fundacije EU-LAK kot mednarodne organizacije (1).
   Člen 4
   Pogajanja potekajo v posvetovanju z Delovno skupino za Latinsko Ameriko (COLAT/AMLAT), s katero se pred vsakim krogom pogajanj opravijo temeljita posvetovanja o predlaganih pogajalskih smernicah, po vsakem sestanku pa se ji poroča o napredku pogajanj.
   Člen 5
   Ta sklep je naslovljen na Komisijo.
   
      V Bruslju, 23. marca 2012
      
         
            Za predstavnike vlad držav članic, ki so se sestali v okviru Sveta
         
         
            Predsednica
         
         C. ASHTON
      
   
   
      (1)  Glej stran 1 tega Uradnega lista.